《贺曾方伯迁左二首 其一》
明代·胡应麟

灿烂除书绛阙来，参差红日近蓬莱。河山十二分齐甸，城郭三蓬控越台。

大树帝思冯异绩，甘棠人忆召公才。那知鼓吹西泠畔，剩有闲情赋绿苔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。